Алматы қаласы Қоғамдық

денсаулық сақтау басқармасының

ШЖҚ «№19 қалалық емхана» КМК Байқау кеңесінің

2023 жылғы «16» қазандағы

шешімімен (№5 хаттама)

**Бекітілді**

**АЛМАТЫ ҚАЛАСЫ ҚОҒАМДЫҚ ДЕНСАУЛЫҚ САҚТАУ БАСҚАРМАСЫНЫҢ ШЖҚ «№19 ҚАЛАЛЫҚ ЕМХАНА» КМК СЫБАЙЛАС ЖЕМҚОРЛЫҚҚА ҚАРСЫ СТАНДАРТЫ**

*Алматы, 2023*

**1.ЖАЛПЫ ЕРЕЖЕЛЕР**

1.1. Осы Алматы қаласы Қоғамдық денсаулық сақтау басқармасының ШЖҚ «№19 қалалық емхана» КМК сыбайлас жемқорлыққа қарсы стандарты (бұдан әрі мәтін бойынша – «Сыбайлас жемқорлыққа қарсы стандарт») Қазақстан Республикасының 2015 жылғы 18 қарашадағы № 410-V ҚРЗ «Сыбайлас жемқорлыққа қарсы іс-қимыл туралы» Заңының 10-бабының талаптарына сәйкес әзірленді (29.12.2021 жағдай бойынша өзгертулермен толықтыруларменг), медициналық қызметтер көрсету, ақпараттық-талдамалық, ұйымдастырушылық қызметті жүзеге асыру кезінде туындайтын қоғамдық қатынастар саласындағы сыбайлас жемқорлықтың алдын алуға бағытталған ұсынымдар жүйесін білдіреді. Алматы қаласы Қоғамдық денсаулық сақтау басқармасының ШЖҚ «№19 қалалық емхана» КМК қызметін құқықтық және материалдық-техникалық қамтамасыз ету (бұдан әрі мәтін бойынша – №19 ҚЕ).

1.2. Сыбайлас жемқорлыққа қарсы стандарт №19 ҚЕ қызметкерлерінің өздерінің функционалдық міндеттерін жүзеге асыру және медициналық қызмет көрсету кезінде өкілеттіктерін орындау кезіндегі іс әрекеттерін айқындайды.

**2. МАҚСАТ ЖӘНЕ НЫСАНАЛЫ ИНДИКАТОРЛАР**

2.1. Сыбайлас жемқорлыққа қарсы стандарттың мақсаты функционалдық міндеттерін орындау кезінде сыбайлас жемқорлықтың алдын алуға бағытталған №19 ҚЕ қызметкерлері үшін ұсынымдар жүйесін белгілеу болып табылады.

2.2. Қолданылатын нысаналы индикаторлар:

- медициналық қызметтердің сапасы;

- №19 ҚЕ қызметкерлеріне пациенттер мен қоғамның сенімі;

- №19 ҚЕ қызметкерлерінің құқықтық мәдениет деңгейі;

- сыбайлас жемқорлықтың кез келген көріністеріне төзбеушілік атмосферасын құру арқылы қоғамдағы №19 ҚЕ беделін арттыру.

1. **МІНДЕТТЕР**

3.1. Сыбайлас жемқорлыққа қарсы стандарт №19 ҚЕ қызметкерлерінде сыбайлас жемқорлыққа қарсы тұрақты мінез-құлықты қалыптастыруға, сыбайлас жемқорлықтың кез келген көріністеріне төзбеушілік ахуалына қол жеткізуге, сондай-ақ сыбайлас жемқорлық көріністерін уақытылы анықтауға және олардың теріс салдарын болдырмауға арналған.

**4. ҚЫЗМЕТКЕРЛЕРДЕ СЫБАЙЛАС ЖЕМҚОРЛЫҚҚА ҚАРСЫ МӘДЕНИЕТТІ ҚАЛЫПТАСТЫРУ**

4.1. Сыбайлас жемқорлыққа қарсы стандартты функционалдық міндеттерін орындау кезінде №19 ҚЕ қызметкерлері сақтауға тиіс.

Сыбайлас жемқорлыққа төзбеушілік №19 ҚЕ әрбір қызметкерінің азаматтық ұстанымына айналуы тиіс.

Адалдық пен сатылмау №19 ҚЕ қызметкерлерінің әрекетіне сәйкес келетін негізгі қасиеттерінің бірі болуы керек.

Қызметкерлерде сыбайлас жемқорлыққа қарсы мәдениет, сыбайлас жемқорлыққа қарсы тұрақты иммунитет, оны көпшілік алдында айыптау болмаған жағдайда №19 ҚЕ Қазақстан Республикасының Денсаулық сақтау саласында сапалы медициналық қызметтер көрсетудің басым мақсатын іске асыру мүмкін емес.

4.2. №19 ҚЕ әрбір қызметкері сыбайлас жемқорлыққа қарсы күрес – әрбір азаматтың және бүкіл қоғамның ісі екенін түсінуі және есте сақтауы тиіс.

Сыбайлас жемқорлықты түсіну және қабылдамау-сыбайлас жемқорлыққа қарсы мәдениеттің негізі.

**5. ФУНКЦИОНАЛДЫҚ МІНДЕТТЕРДІ ОРЫНДАУ КЕЗІНДЕ ҚЫЗМЕТКЕРЛЕРГЕ АРНАЛҒАН ҰСЫНЫСТАР**

5.1. №19 ҚЕ қызметкерлері функционалдық міндеттерін атқару кезінде Қазақстан Республикасының қолданыстағы заңнамасының талаптарын басшылыққа алуға тиіс.

5.2. Қызметкерлердің функционалдық міндеттерін орындауы және белгілі бір шешімдер қабылдауы жеке және заңды тұлғалардың мүдделерімен және қызметкердің жеке мүдделерімен байланысты болмауы керек.

5.3. №19 ҚЕ қызметкерлері жеке мүліктік және мүліктік емес игіліктер мен артықшылықтарды алу мақсатында ресми таратылуға жатпайтын қызметтік және өзге де ақпаратты пайдаланбауға тиіс.

5.4. №19 ҚЕ қызметкерлері қызметтік өкілеттіктерін (функционалдық міндеттерін) орындауға байланысты сыйлықтарды қабылдамауға тиіс.

5.5. №19 ҚЕ жұмыскерлері функционалдық міндеттерін орындау кезінде жеке сипаттағы мәселелерді шешу кезінде қызметтік жағдайын пайдаланбауға тиіс.

5.6. №19 ҚЕ қызметкерлері қолданыстағы заңнамаға сәйкес жеке және заңды тұлғалардың құқықтарының, бостандықтары мен заңды мүдделерінің сақталуын және қорғалуын қамтамасыз етуге тиіс.

5.7. №19 ҚЕ қызметкерлері қызметкердің белгілі бір міндеттерді орындауға және шешімдер қабылдауға бейтараптығына күмән туғызатын іс-әрекеттер жасауға жол бермеуге тиіс.

5.8. №19 ҚЕ қызметкерлері:

– Комплаенс-офицерге өздеріне белгілі болған сыбайлас жемқорлық құқық бұзушылық жағдайлары туралы дереу хабарлау;

- қажет болған жағдайда тікелей немесе тікелей басшының назарына мүдделер қақтығысының туындауы, қызметтік міндеттерін орындау кезінде жеке мүдделілік, сыбайлас жемқорлық мінез-құлқына көндіру және сыйлықтар алу туралы хабарлау;

- әріптестер мен басшыларға өзара қарым-қатынастардың белгіленген тәртібін бұзатын, олардың әділ қызметтік шешім қабылдауына ықпал етуі мүмкін заңсыз өтініштермен жүгінуден бас тарту;

- қызметтік өкілеттіктерін орындауға байланысты сыйлықтар қабылдамау және бермеу;

- мүліктік және мүліктік емес игіліктер мен артықшылықтарды алу немесе алу мақсатында таратылуға жатпайтын қызметтік және өзге де ақпаратты пайдаланбау;

- егер ол жақын туыстық қатынастағы адамдардың (ата-аналары, жұбайлары, бауырлары, әпкелері, балалары)тікелей бағыныстылығымен немесе бақылауында болуымен байланысты болса, лауазымға тағайындалудан бас тартуға;

- сыбайлас жемқорлыққа қарсы іс-қимылда, сыбайлас жемқорлық құқық бұзушылықтарды ашуда белсенділік таныту;

- орындау үшін алынған өкімнің заңдылығына күмәнданғаны туралы тікелей басшыға жазбаша нысанда дереу хабарлау;

- жоғары құқықтық және сыбайлас жемқорлыққа қарсы мәдениеттің сақталуын қолдау;

- қызметтік тәртіп пен қызметтік әдепті сақтау;

- басшылыққа қатысты жеке адалдық, олардың лауазымдық мүмкіндіктері есебінен пайда мен артықшылықтар алуға ұмтылу көріністеріне жол бермеу;

5.9.Жоғарыда көрсетілген талаптардан басқа №19 ҚЕ лауазымды тұлғалары:

- кадрларды туыстық, жерлестік және жеке берілгендік белгілері бойынша іріктеу және орналастыру жағдайларына жол бермеуге тиіс;

- лауазымдық өкілеттіктерді және оларға негізделген беделді жеке, топтық және өзге де қызметтік емес мүдделерде пайдалануға әкеп соғуы мүмкін іс-әрекеттер жасауға жол бермеу.

5.10. №19 ҚЕ директоры:

- өзінің мінез-құлқымен бейтараптықтың, әділдіктің, риясыздықтың, жеке адамның ар-намысы мен қадір-қасиетіне құрметпен қараудың үлгісі ретінде қызмет етеді;

- қабылданатын шешімдердің заңдылығы үшін жеке-дара өкімдік қызмет арқылы басшылықты жүзеге асырады;

- қарамағындағылардан лауазымдық өкілеттіктерінен тыс тапсырмаларды орындауды талап етпейді;

- қарамағындағы қызметкердің өзінің қызметтік міндеттерін орындау барысында туындаған мүдделер қақтығысын реттеу бойынша толық шараларды уақЫтылы қабылдайды;

- сыбайлас жемқорлықтың алдын алу және сыбайлас жемқорлық құқық бұзушылықтар жасауға ықпал ететін себептер мен жағдайларды жою жөнінде жан-жақты шаралар қабылдайды;

- мүдделер қақтығысының, сыбайлас жемқорлық құқық бұзушылықтардың туындау себептері мен жағдайларын және олардың салдарын жою жөнінде тұрақты негізде шаралар қабылдау.